ORDIN nr.  …. din …....2020
privind aprobarea Regulamentului pentru atestarea operatorilor economici care proiectează, execută și verifică instalații electrice 

Având în vedere dispozițiile Ordonanței de urgență a Guvernului nr. 49/2009 privind libertatea de stabilire a prestatorilor de servicii și libertatea de a furniza servicii în România, aprobată cu modificări și completări prin Legea nr. 68/2010, 
În temeiul prevederilor art. 5 alin. (1) lit. e) și ale art. 9 alin. (1) lit. n) și s) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare,
președintele Autorității Naționale de Reglementare în Domeniul Energiei emite următorul ordin:
Art. 1 – Se aprobă Regulamentul pentru atestarea operatorilor economici care proiectează, execută și verifică instalații electrice, prevăzut în anexa care face parte integrantă din prezentul ordin.
Art. 2 – La data intrării în vigoare a prezentului ordin se abrogă Ordinul preşedintelui Autorității Naționale de Reglementare în Domeniul Energiei nr. 45/2016, publicat în Monitorul Oficial al României, Partea I, nr. 730 din 21 septembrie 2016, cu modificările și completările ulterioare.
	Art. 3. - Solicitările de acordare de atestate/decizii de confirmare nesoluționate până la data intrării în vigoare a prezentului ordin, se soluționează în conformitate cu prevederile Regulamentului pentru atestarea operatorilor economici care proiectează, execută și verifică instalații electrice în vigoare la data emiterii deciziei prin care se soluționează cererea.
Art. 4. – Prezentul ordin se publică în Monitorul Oficial al României, Partea I.

Președintele Autorității Naționale de Reglementare în Domeniul Energiei
DUMITRU CHIRIȚĂ



Anexa
Regulamentul pentru atestarea operatorilor economici care proiectează, 
execută şi verifică instalaţii electrice

CAPITOLUL I
Dispoziţii generale
	
	


Articolul 1
Prezentul regulament stabileşte:
a) procedura de atestare a operatorilor economici care desfăşoară activităţi de proiectare, executare şi verificare de instalaţii electrice, incluzând prevederi specifice privind acordarea/ refuzul acordării, modificarea, vizarea, suspendarea și retragerea atestatului;
b) procedura de confirmare a dreptului operatorilor economici, persoane juridice străine, înregistrate într-un stat membru UE/SEE/Elveţia, de a presta servicii transfrontaliere, pentru realizarea de lucrări de proiectare, executare şi verificare instalaţii electrice, în România; 
c) condițiile-cadru de valabilitate asociate atestatelor destinate activităţii de proiectare, executare şi verificare de instalaţii electrice, respectiv drepturile şi obligaţiile operatorului economic care deţine un atestat, denumit titular de atestat.
Articolul 2
(1) Activităţile de proiectare, executare şi verificare a instalaţiilor electrice se realizează de către operatori economici care deţin atestate/ decizii de confirmare emise în condiţiile prezentului regulament, potrivit competenţelor acordate de fiecare tip de atestat sau, după caz, potrivit competențelor stabilite prin decizia de confirmare, cu respectarea prevederilor legii şi ale reglementărilor în vigoare. 
(2) Solicitarea acordării și vizării atestatelor în domeniul energiei electrice este responsabilitatea operatorilor economici care desfăşoară activităţi de proiectare, executare şi verificare de instalaţii electrice, care trebuie să acţioneze, în acest sens, conform prevederilor prezentului regulament.
(3) Solicitarea confirmării și, respectiv, reconfirmării dreptului de a presta servicii transfrontaliere în România, pentru realizarea de lucrări de proiectare, executare şi verificare instalaţii electrice este responsabilitatea operatorilor economici persoane juridice străine, înregistrate într-un stat membru UE/SEE/Elveţia ce desfăşoară astfel de activități în România și care trebuie să acţioneze, în acest sens, conform prevederilor prezentului regulament.
(4) Titularul de atestat nu poate deţine simultan două sau mai multe atestate care acordă aceleaşi competenţe.
(5) În situaţia în care se acordă unui operator economic un tip de atestat care include, conform prevederilor art. 9 alin. (1), alt tip de atestat deţinut de acesta, simultan se retrage atestatul cu cele mai puţine competenţe.
Articolul 3
Prevederile prezentului regulament se aplică de către solicitanții de atestate pentru proiectarea, executarea și verificarea de instalații electrice sau solicitanții confirmării dreptului de a presta servicii transfrontaliere în România, pentru realizarea de lucrări de proiectare, executare şi verificare instalaţii electrice, precum și de către titularii de atestate sau titularii deciziilor de confirmare a dreptului de a presta servicii transfrontaliere în România.
Articolul 4
(1) Operatorul economic, persoană juridică străină, înregistrată într-un stat membru UE/SEE/Elveţia, are dreptul de a presta servicii transfrontaliere, pentru realizarea de lucrări de proiectare, executare şi verificare instalaţii electrice în România, dacă îndeplineşte, cumulativ, următoarele condiţii:
a) deţine un document echivalent cu un atestat, dintre cele prevăzute de prezentul regulament corespunzător tipurilor de lucrări ce vor fi realizate, emis de o autoritate publică din ţara de origine sau de orice altă entitate din ţara de origine, îndreptăţită să emită un astfel de document; sunt acceptate şi documente emise într-un scop echivalent sau din care reiese clar că cerinţa respectivă este îndeplinită;
b) deţine o decizie de confirmare emisă de ANRE prin care se recunoaşte acestuia dreptul de a presta servicii transfrontaliere pentru realizarea de lucrări de proiectare, executare şi verificare instalaţii electrice în România, ca urmare a îndeplinirii cerinţelor prevăzute de prezentul regulament;
c) respectă, pe durata desfăşurării activităţilor de proiectare, executare şi verificare a instalaţiilor electrice, Condițiile-cadru de valabilitate asociate tipului de atestat pentru care solicită echivalarea competenţelor, prevăzute, după caz, în anexele 9÷10, corespunzător tipurilor de lucrări realizate;, 
d) face dovada achitării unui tarif egal cu tariful de emitere a unui atestat, conform prevederilor art. 13, pentru tipul de atestat pentru care se solicită echivalarea competenţelor.
(2) Decizia de confirmare prevăzută la alin. (1) lit. b) este valabilă pe toată durata de valabilitate a documentului prevăzut la  lit. a). În cazul încetării valabilității acestui din urmă document, operatorul economic prevăzut la alin. (1) va înștiința ANRE în termen de cel mult 30 de zile calendaristice.
(3) Operatorul economic, persoană juridică străină, înregistrată într-o ţară membră UE/SEE/Elveţia, titular al deciziei de confirmare, are obligația de a solicita, la fiecare 5 ani de la data emiterii deciziei, o nouă confirmare a dreptului de a presta servicii transfrontaliere, pentru realizarea de lucrări de proiectare, executare şi verificare instalaţii electrice în România, conform prevederilor Capitolului VII.
 Articolul 5
 Operatorul economic, persoană juridică străină înregistrată într-un alt stat decât Elveţia sau într-un stat care nu este stat membru UE/SEE, poate solicita şi obţine acordarea unui atestat emis în condiţiile prezentului regulament dacă îndeplineşte condiţiile de acordare corespunzătoare tipului de atestat solicitat prevăzute în prezentul regulament şi dacă are înregistrat pe teritoriul României un sediu secundar, pentru întreaga durată de valabilitate a atestatului. Respectarea cerinţelor specificate în regulament se poate face inclusiv prin transmiterea de documente echivalente, emise în acest scop în ţara de origine a societăţii, sau din care reiese clar că cerinţa respectivă este îndeplinită, traduse în limba română în formă necertificată.
Articolul 6
(1) Prevederile prezentului regulament nu se aplică operatorilor economici care desfăşoară:
a) activităţi de proiectare, producere sau furnizare/ comercializare de echipamente sau materiale destinate utilizării lor în instalaţiile electrice;
b) activităţi de proiectare, executare şi verificare instalaţii electrice de curenţi slabi aferente clădirilor civile şi industriale;
c) activităţi de executare lucrări de vopsire a elementelor de susţinere a reţelelor electrice;
d) activități de defrişare pentru culoarul de trecere al liniilor electrice aeriene.
(2) Un operator economic care are, potrivit legii, calitatea de antreprenor general, în baza unui contract de antrepriză încheiat cu un beneficiar şi care nu deţine un atestat acordat de ANRE, are dreptul de a subcontracta lucrările de proiectare, executare sau verificare de instalaţii electrice care, prin contractul încheiat cu beneficiarul investiţiei, sunt în sarcina sa, numai către operatori economici atestaţi conform prezentului regulament şi numai cu acordul beneficiarului. Antreprenorul general are obligaţia de a coordona realizarea tuturor lucrărilor de instalaţii electrice printr-un angajat al său care deţine calitatea de electrician autorizat, având gradul de autorizare corespunzător nivelului de tensiune la care se realizează lucrările; antreprenorul general este responsabil pentru lucrările de proiectare, executare sau verificare de instalaţii electrice realizate, în solidar cu operatorul economic titular de atestat cu care a subcontractat realizarea acestor lucrări.
(3) Producătorii de energie electrică, operatorul de transport şi de sistem şi operatorii de distribuţie care sunt titulari de licenţe acordate de ANRE pentru aceste activităţi, au dreptul să realizeze lucrări de proiectare, execuţie şi verificare a instalaţiilor electrice din cadrul reţelelor electrice pe care le exploatează sau care urmează să facă parte din reţelele electrice pe care le exploatează, fără a fi necesară deţinerea unui atestat acordat de ANRE, utilizând personal propriu calificat şi autorizat în conformitate cu prevederile legale în vigoare. 
Articolul 7
(1) Termenii utilizaţi în prezentul regulament sunt definiţi în Legea energiei electrice şi a gazelor naturale nr. 123/2012, cu modificările şi completările ulterioare.
(2) În înţelesul şi aplicarea prezentului regulament, termenii utilizaţi se definesc după cum urmează:
1. atestat - act administrativ acordat unui operator economic solicitant, prin care i se acordă acestuia dreptul de a desfăşura, după caz, activităţi de proiectare, executare şi verificare de instalaţii electrice, în limitele şi cu respectarea prevederilor prezentului regulament;
2. atestare - activitatea privind acordarea unui atestat operatorului economic care proiectează, execută şi verifică instalaţii electrice, precum şi vizarea, modificarea, suspendarea sau retragerea atestatului sau refuzul acordării acestuia;
3. confirmare - recunoaşterea dreptului operatorului economic prevăzut la art. 4 alin. (1) care îndeplineşte condiţiile prezentului regulament de a presta servicii transfrontaliere pentru realizarea de lucrări de proiectare, executare şi verificare instalaţii electrice în România;
4. decizie de confirmare - act administrativ emis operatorului economic prevăzut la art. 4 alin. (1) care îndeplineşte condiţiile prevăzute de prezentul regulament, prin care se recunoaşte acestuia dreptul de a presta servicii transfrontaliere în România; decizia de confirmare ţine loc de atestat;
5. electrician autorizat - persoana fizică, titulară a unei legitimații/adeverințe care atestă calitatea de electrician autorizat, gradul, tipul şi limitele de competenţă ale titularului, emisă în condiţiile Regulamentului pentru autorizarea electricienilor, verificatorilor de proiecte, responsabililor tehnici cu execuţia, precum şi a experţilor tehnici de calitate şi extrajudiciari în domeniul instalaţiilor electrice, aprobat prin ordin al preşedintelui ANRE;
6. executare - ansamblul activităţilor desfăşurate de un operator economic atestat în vederea realizării/modificării unei instalaţii electrice, cu respectarea proiectelor tehnice şi a legislaţiei, normelor, normativelor tehnice, prescripţiilor şi altor reglementări incidente domeniului instalaţiilor electrice. Aceste activităţi includ şi lucrările de mentenanţă care necesită intervenţii asupra unor componente ale instalaţiilor electrice;
7. instalaţie electrică - ansamblu de echipamente electrice asociate care au caracteristicile coordonate pentru a îndeplini un scop dat; instalaţia electrică include partea electrică a centralelor electrice, reţelele electrice şi instalaţiile electrice de utilizare; instalaţia electrică face parte din sistemul electroenergetic naţional sau dintr-un sistem electroenergetic izolat;
8. instalaţie electrică interioară - instalaţie electrică de joasă tensiune pentru prize şi iluminat aferentă unei construcţii, realizată în interiorul acesteia;
9. mentenanţă - ansamblul tuturor acţiunilor tehnice şi organizatorice care se execută asupra structurilor, instalaţiilor (sistemelor) şi componentelor aflate în operare şi care sunt efectuate pentru menţinerea sau restabilirea stării tehnice necesare îndeplinirii funcţiilor pentru care au fost proiectate;
10. operator economic - orice persoană juridică de drept public (unitate administrativ-teritorială sau o structură proprie a acesteia, având personalitate juridică) sau persoană de drept privat, care oferă în mod licit pe piaţă produse, servicii şi/sau executare de lucrări, precum şi persoanele fizice autorizate, întreprinderile individuale şi întreprinderile familiale care îşi desfăşoară activitatea în baza Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare;
11. responsabil tehnic cu execuţia - persoana fizică, titulară a unui document care atestă calitatea de responsabil tehnic cu execuţia, emis de o autoritate publică în condiţiile legii;
12. regulament - Regulamentul pentru atestarea operatorilor economici care proiectează, execută şi verifică instalaţii electrice, aprobat prin ordin al preşedintelui Autorităţii Naţionale de Reglementare în Domeniul Energiei;
13. termen de vizare - data până la care trebuie efectuată verificarea îndeplinirii condiţiilor de continuare a activităţilor supuse atestării şi aplicarea vizei pe atestat;
14. titular de atestat - operator economic care deţine un atestat acordat de ANRE în condiţiile prezentului regulament, precum şi operatorul economic care îndeplineşte condiţiile prevăzute la art. 4 alin. (1);
14. verificator de proiecte - persoana fizică, titulară a unui document care atestă calitatea de verificator de proiecte, emis de o autoritate publică în condiţiile legii.
(3) Abrevierile utilizate sunt următoarele:
1. ANRE - Autoritatea Naţională de Reglementare în Domeniul Energiei;
2. SEE - Spaţiu Economic European;
3. SEN - Sistemul electroenergetic naţional;
4. UE - Uniunea Europeană.
5. PCUe – Punct de Contact Unic electronic.
	
	




Capitolul II
Activităţi supuse atestării
Articolul 8
Categoriile de instalaţii electrice, a căror proiectare, executare şi verificare se fac de către un operator economic atestat în condiţiile prezentului regulament, sunt:
a) instalaţii electrice de joasă tensiune: instalaţii electrice de utilizare de joasă tensiune, branşamente, linii electrice, aeriene sau subterane de joasă tensiune, posturi de transformare şi staţii electrice (partea de joasă tensiune), precum şi partea electrică (partea de joasă tensiune) a centralelor electrice;
b) instalaţii electrice de medie tensiune: instalaţii electrice de utilizare de medie tensiune, linii electrice, aeriene sau subterane, de medie tensiune, posturi de transformare şi staţii electrice (partea de medie tensiune), instalaţiile electrice de protecţie şi automatizări din staţiile electrice, precum şi partea electrică (partea de medie tensiune) a staţiilor de înaltă tensiune şi a centralelor, instalaţiile electrice de protecţie şi automatizări aferente instalaţiilor electrice de medie tensiune;
c) instalaţii electrice de înaltă tensiune: instalaţii electrice de utilizare de înaltă tensiune, linii electrice aeriene sau subterane şi staţii electrice cu tensiuni nominale mai mari sau egale cu 110 kV, instalaţiile electrice de protecţie şi automatizări din staţiile electrice aferente instalaţiilor electrice de înaltă tensiune.
Articolul 9
(1) Atestatele emise de ANRE sunt:
a) Atestat de tip A - încercări de echipamente şi instalaţii electrice; include competenţele atestatelor de tip A2 şi A1;
b) Atestat de tip A1 - încercări de echipamente şi instalaţii electrice de joasă tensiune;
c) Atestat de tip A2 - încercări de echipamente şi instalaţii electrice de joasă şi medie tensiune; include competenţele atestatului de tip A1;
d) Atestat de tip A3 - încercări de echipamente şi instalaţii electrice în vederea certificării conformităţii tehnice a centralelor electrice în raport cu normele tehnice aplicabile;
e) Atestat de tip B - proiectare şi executare de instalaţii electrice exterioare/interioare pentru incinte/construcţii civile şi industriale, branşamente aeriene şi subterane, la tensiunea nominală de 0,4 kV; include competenţele atestatelor de tip Bp, Be, Bi şi A1;
f) Atestat de tip Bp - proiectare de instalaţii electrice exterioare/interioare pentru incinte/construcţii civile şi industriale, branşamente aeriene şi subterane, la tensiunea nominală de 0,4 kV;
g) Atestat de tip Be - executare de instalaţii electrice exterioare/interioare pentru incinte/construcţii civile şi industriale, branşamente aeriene şi subterane, la tensiunea nominală de 0,4 kV; include competenţele atestatelor de tip Bi şi A1;
h) Atestat de tip Bi - executare de instalaţii electrice exterioare/interioare pentru incinte/construcţii civile şi industriale; include competenţele atestatului de tip A1;
i) Atestat de tip C1A - proiectare de linii electrice, aeriene sau subterane, cu tensiuni nominale de 0,4 kV ÷ 20 kV, posturi de transformare cu tensiunea nominală superioară de cel mult 20 kV, staţii de medie tensiune, precum şi partea electrică de medie tensiune a staţiilor de înaltă tensiune; include competenţele atestatului de tip Bp;
j) Atestat de tip C1B - proiectare de linii electrice, aeriene sau subterane, cu tensiuni nominale de 0,4 kV ÷ 110 kV, posturi de transformare cu tensiunea nominală superioară de cel mult 20 kV, staţii de medie tensiune şi 110 kV, precum şi partea electrică de medie tensiune a staţiilor cu tensiuni nominale mai mari sau egale cu 110 kV; include competenţele atestatelor de tip C1A şi Bp;
k) Atestat de tip C2A - executare de linii electrice, aeriene sau subterane, cu tensiuni nominale de 0,4 kV ÷ 20 kV, posturi de transformare cu tensiunea nominală superioară de cel mult 20 kV, staţii de medie tensiune, precum şi partea electrică de medie tensiune a staţiilor de înaltă tensiune; include competenţele atestatelor de tip Be, Bi, A2 şi A1;
l) Atestat de tip C2B - executare de linii electrice, aeriene sau subterane, cu tensiuni nominale de 0,4 kV ÷ 110 kV, posturi de transformare cu tensiunea nominală superioară de cel mult 20 kV, staţii de medie tensiune şi 110 kV, precum şi partea electrică de medie tensiune a staţiilor cu tensiuni nominale mai mari sau egale cu 110 kV; include competenţele atestatelor de tip Be, Bi, C2A, A2 şi A1;
m) Atestat de tip D1 - proiectare de linii electrice aeriene şi subterane cu orice tensiuni nominale standardizate; include competenţele atestatelor de tip C1B, C1A şi Bp;
n) Atestat de tip D2 - executare de linii electrice aeriene şi subterane cu orice tensiuni nominale standardizate; include competenţele atestatelor de tip C2B, C2A, Be, Bi, A, A2 şi A1;
o) Atestat de tip E1 - proiectare de posturi de transformare, staţii electrice şi de instalaţii aparţinând părţii electrice a centralelor cu orice tensiuni nominale standardizate; include competenţele atestatelor de tip C1B, C1A şi Bp;
p) Atestat de tip E2 - executare de posturi de transformare, staţii electrice şi de lucrări la partea electrică a centralelor cu orice tensiuni nominale standardizate; include competenţele atestatelor de tip E2PA, C2B, C2A, Be, Bi, A, A2 şi A1;
q) Atestat de tip E2PA - executare de lucrări la instalaţii electrice de protecţie şi automatizări din staţiile electrice.
(2) Competenţele pe care le conferă titularului tipurile de atestate de la alin. (1) sunt prevăzute în anexa nr. 6.
(3) Titularii de atestate pot contracta şi realiza activităţi de operare a instalaţiilor electrice şi a capacităţilor energetice deţinute de operatorii de reţea, de producători sau de clienţi finali, la nivelul competenţelor conferite de tipul de atestat deţinut, constând, după caz, în supravegherea funcţionării instalaţiilor electrice, pregătirea, coordonarea şi realizarea manevrelor, precum şi realizarea de activităţi de mentenanţă.
(4) Tipurile de atestate prevăzute la alin. (1) lit. e), g), h), k), l), n), p) şi q) includ şi competenţe privind efectuarea de lucrări de mentenanţă la corpurile de iluminat stradal pietonal şi rutier, temporar festiv şi ornamental sau ornamental festiv, racordate la instalaţiile electrice publice, în condiţiile atestatului deţinut, precum şi ale respectării cerinţelor Legii serviciului de iluminat public nr. 230/2006 şi ale oricăror reglementări aplicabile, emise de autorităţile competente.
Articolul 10
(1) Durata de valabilitate a oricărui tip de atestat este nelimitată.
(2) Valabilitatea atestatului este condiţionată de verificarea şi vizarea acestuia, în condiţiile prezentului regulament. Termenul de vizare este data la care se împlinesc 5 ani de la data emiterii atestatului sau, după caz, de la data ultimei vizări a acestuia.
Articolul 11
(1) Atestatele se acordă şi se emit de către ANRE, în condiţiile prezentului regulament.
(2) Titularului de atestat emis în conformitate cu prevederile prezentului regulament îi sunt aplicabile Condiţiile-cadru de valabilitate asociate tipului de atestat pe care îl deține, pe care este obligat să le respecte;
(3) Condiţiile-cadru de valabilitate asociate atestatelor sunt prevăzute, în funcție de tipul de atestat, în anexele nr. 9÷10.
	
	



Capitolul III
Procedura de solicitare a unui atestat
Articolul 12
(1) În vederea obținerii unui atestat, solicitantul, prin reprezentantul său legal/persoană împuternicită în acest sens, înregistrează la ANRE o cerere de atestare, întocmită conform modelului prevăzut în anexa nr. 1, în original. La cererea solicitantului, în termen de 5 zile lucrătoare de la data înregistrării cererii, ANRE confirmă înregistrarea acesteia în baza de date a ANRE.
(2) Cererea de atestare este însoţită de documente justificative, în funcţie de tipul de atestat solicitat, redactate sau traduse în limba română în formă necertificată, conform prevederilor prezentului regulament.
(3) Nu pot solicita la ANRE acordarea/vizarea unui atestat dintre cele prevăzute de prezentul regulament:
a) operatorul economic aflat în procedura falimentului;
b) operatorul economic căruia ANRE i-a retras atestatul în ultimii 5 ani anterior înregistrării cererii, pentru motive imputabile acestuia;
Articolul 13
(1) Solicitantul de atestat are obligaţia de a achita un tarif de emitere a atestatului, pentru fiecare tip de atestat solicitat.
(2) Tariful de emitere a atestatului se achită integral, înainte sau odată cu înregistrarea cererii prevăzute la art. 12 alin. (1).
(3) În situaţia în care se constată că în termen de 10 zile lucrătoare de la data înregistrării cererii prevăzute la art. 12 alin. (1) suma aferentă tarifului de emitere a atestatului nu a fost integral şi efectiv virată în contul de destinaţie, solicitarea se clasează de drept, solicitantul fiind notificat cu privire la acest lucru şi cu privire la posibilitatea de a i se restitui documentele anexate cererii sale. 
Articolul 14
(1) Operatorul economic care preia activitatea ce face obiectul unui atestat, ca urmare a reorganizării prin fuziune, divizare, transfer de activităţi etc. a operatorului economic titular al respectivului atestat, în cazul în care doreşte continuarea activităţilor supuse atestării, este obligat să solicite acordarea unui nou atestat pe numele său în termen de maximum 30 de zile calendaristice de la data la care transferul devine efectiv sau, după caz, de la data înmatriculării în registrul comerţului a noului operator economic înfiinţat.
(2) La cererea de acordare a noului atestat solicitantul va anexa documente justificative din care să reiasă reorganizarea titularului de atestat, respectiv înfiinţarea noului operator economic, şi documentaţia prevăzută de regulament pentru obţinerea respectivului tip de atestat.
(3) Operatorul economic care preia activitatea ce face obiectul unui atestat valabil poate presta acea activitate până la obţinerea unui atestat pe numele său, dar nu mai târziu de 90 de zile de la data la care transferul devine efectiv sau, după caz, de la data înmatriculării în registrul comerţului a noului operator economic înfiinţat, cu respectarea Condiţiilor-cadru de valabilitate asociate tipului respectiv de atestat, prevăzute în anexele nr. 9÷10 la prezentul regulament..
Articolul 15
(1) Documentele justificative anexate cererii de emitere a unui atestat sunt:
a) certificatul constatator eliberat de oficiul registrului comerţului, cu cel mult 30 de zile înainte de data depunerii cererii, care să reflecte situaţia actualizată a solicitantului cu privire la starea sa, datele de identificare şi căile de comunicare ale acestuia şi din care să rezulte că solicitantul are înregistrat ca obiect de activitate principal sau secundar activităţi de tipul celor supuse atestării, sau, după caz, alt document justificativ care să conţină aceste informaţii;
b) organigrama operatorului economic cu precizarea compartimentelor responsabile cu desfăşurarea activităţilor în domeniul pentru care solicită atestarea, în copie, datată şi asumată prin semnătură de către reprezentantul legal al operatorului economic; c) fişa cu privire la personalul operatorului economic - structura cu personalul angajat/contractat, alocat activităţilor supuse atestării, existent la momentul solicitării atestării, întocmită conform anexei nr. 7; structura de personal trebuie să cuprindă cel puţin doi electricieni autorizați, având minimum gradul şi tipul de autorizare aferente fiecărui tip de atestat solicitat, conform corespondenței indicate în anexa nr. 5; 
d) un extras din Registrul electronic de evidenţă al salariaţilor (care se completează la nivelul operatorului economic şi se transmite la inspectoratul teritorial de muncă potrivit normelor în vigoare), datat şi semnat de reprezentantul legal al solicitantului de atestat, care cuprinde repartizarea personalului pe specialităţi, aferentă activităţilor pentru care se solicită atestatul sau, după caz, copia certificată pentru conformitate a contractelor de prestări servicii încheiate cu terțe persoane, în condițiile prevederilor Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare;
e) declaraţie pe propria răspundere, în original, a reprezentantului legal al operatorului economic, întocmită conform modelului din anexa nr. 3, prin care acesta angajează răspunderea operatorului economic cu privire la deţinerea dotării tehnico-materiale necesare desfăşurării activităţilor permise conform tipului de atestat deţinut şi cu privire la asigurarea numărului minim de personal autorizat conform prevederilor de la lit. c), pe toată durata de valabilitate a atestatului, precum şi cu privire la respectarea celorlalte obligaţii rezultate din calitatea de titular de atestat; 
f) declaraţia privind consimțământul în ceea ce privește prelucrarea datelor cu caracter personal a reprezentantului legal al operatorului economic, întocmită conform anexei nr. 4;
g) dovada achitării obligaţiei financiare stabilite conform prevederilor art. 13.
(2) Indiferent de tipurile de atestate solicitate, documentele prevăzute la alin. (1) se transmit într-un singur exemplar, pe suport hârtie, redactate sau traduse în limba română în formă necertificată, semnate de reprezentantul legal al solicitantului/persoana împuternicită în acest sens, pe fiecare pagină, însoțite de un opis al acestora.
(3) Documentele prevăzute la alin. (1) se pot transmite în format electronic, certificate cu semnătură electronică ce aparţine solicitantului, prin intermediul unui portal ce va fi pus la dispoziţie de ANRE în acest scop sau prin încărcare în platforma PCUe.
(4) În vederea atestării, ANRE poate solicita documente şi informaţii suplimentare relevante pentru evaluarea îndeplinirii de către operatorul economic a cerinţelor de atestare.

Capitolul IV
Procedura de solicitare a confirmării dreptului de a presta servicii transfrontaliere pentru realizarea de lucrări de proiectare, executare şi verificare instalaţii electrice în România 

Articolul 16
În vederea emiterii de către ANRE a deciziei de confirmare a dreptului de a presta servicii transfrontaliere pentru realizarea de lucrări de proiectare, executare şi verificare instalaţii electrice în România, operatorul economic prevăzut la art. 4 alin. (1), prin reprezentantul său legal/persoană împuternicită în acest sens, înregistrează la ANRE o cerere întocmită conform modelului prevăzut în anexa nr. 2, în original, însoțită de documentele justificative prevăzute la art. 18 alin. (1). La cererea solicitantului, în termen de 5 zile lucrătoare de la data înregistrării cererii, ANRE confirmă înregistrarea acesteia în baza de date a ANRE.
Articolul 17
Nu pot solicita ANRE emiterea deciziei de confirmare prevăzute la art. 4 alin. (1) lit. b):
a) operatorul economic aflat în procedura falimentului;
b) operatorul economic căruia ANRE i-a retras confirmarea dreptului de a presta servicii transfrontaliere pentru realizarea de lucrări de proiectare, executare şi verificare instalaţii electrice în România, în ultimii 5 ani anterior înregistrării cererii de confirmare, pentru motive imputabile acestuia;
c) operatorul economic căruia entitatea competentă din țara de origine a persoanei juridice străine, i-a retras în ultimii 5 ani anterior înregistrării cererii, documentul echivalent atestatului, pentru motive imputabile acestuia.
Articolul 18
(1) Documentele justificative anexate cererii de confirmare sunt: 
a) documentul prevăzut la art. 4  alin. (1) lit. a); 
b) declaraţia pe propria răspundere a reprezentantului legal, conform modelului din anexa nr. 3, , prin care acesta îşi asumă respectarea obligaţiilor rezultate din calitatea de titular al deciziei de confirmare;
c) documentul de înregistrare la autorităţile competente din ţara de origine;
d) dovada achitării unui tarif egal cu tariful de emitere a unui atestat pentru tipul de atestat pentru care se solicită echivalarea competenţelor.
(2) Tariful  prevăzut la alin. (1) lit. d) se achită integral, înainte sau odată cu înregistrarea cererii prevăzute la art.16.
(3) În situaţia în care se constată că în termen de 10 zile lucrătoare de la data înregistrării cererii prevăzute la art. 16 suma aferentă tarifului nu a fost integral şi efectiv virată în contul de destinaţie, solicitarea se clasează de drept, solicitantul fiind notificat cu privire la acest lucru şi cu privire la posibilitatea de a i se restitui documentele anexate cererii sale.
(4) Documentele prevăzute la alin. (1) se transmit într-un singur exemplar, pe suport hârtie, redactate sau traduse în limba română în formă necertificată, semnate de reprezentantul legal al solicitantului, pe fiecare pagină, însoțite de un opis al acestora.
(5) Documentele prevăzute la alin. (1) se pot transmite în format electronic, certificate cu semnătură electronică ce aparţine solicitantului, prin intermediul unui portal ce va fi pus la dispoziţie de ANRE în acest scop sau prin încărcare în platforma PCUe.
(6) În vederea certificării, ANRE poate solicita documente şi informaţii suplimentare relevante pentru evaluarea îndeplinirii de către operatorul economic a cerinţelor de certificare.
Articolul 19
(1) Operatorului economic prevăzut la art. 4 alin. (1), căruia ANRE îi emite o decizie de confirmare în conformitate cu prevederile prezentului regulament, îi sunt aplicabile Condiţiile-cadru de valabilitate asociate tipului de atestat pentru care solicită echivalarea competențelor, pe care este obligat să le respecte.
(2) Condiţiile-cadru de valabilitate asociate atestatelor sunt prevăzute, în funcție de tipul de atestat, în anexele nr. 9 ÷10.

Capitolul V
Procedura de atestare/confirmare
Articolul 20 
(1) ANRE analizează dacă cererea prevăzută la art. 12 alin. (1), sau după caz, art.16 şi documentele anexate acesteia, transmise de solicitant, corespund prevederilor prezentului regulament.
(2) Din proprie iniţiativă sau în urma unei sesizări primite, ANRE poate verifica, înainte de soluționarea cererii prevăzute la alin. (1), prin intermediul Direcţiei generale control, autenticitatea documentaţiei justificative transmise de solicitant ca anexă la cererea acestuia; rezultatul verificării se înscrie într-un proces-verbal, care se constituie parte integrantă a documentaţiei anexate cererii şi se semnează de reprezentantul ANRE şi de un reprezentant al solicitantului, care a fost de faţă la verificările realizate de ANRE.
(3) ANRE verifică în teren, prin intermediul Direcţiei generale control, respectarea de către titularii de atestate/decizii de confirmare a Condiţiilor-cadru de valabilitate asociate atestatelor care le sunt aplicabile.
Articolul 21
(1) În cazul în care documentaţia transmisă de solicitant nu este completă sau conţine neclarităţi, ANRE îi solicită acestuia, printr-o adresă, în termen de cel mult 30 de zile calendaristice de la data înregistrării acesteia, să o completeze sau să o clarifice şi îi transmite informaţii privitoare la termenele de răspuns şi de procesare a cererii.
(2) Solicitantul transmite completările sau clarificările solicitate de ANRE în termen de cel mult 30 de zile calendaristice de la primirea comunicării. Completările/clarificările transmise sunt analizate şi, după caz, se reia procedura prevăzută la alin. (1).
(3) Dacă solicitantul nu transmite toate completările/ clarificările solicitate în termen de maximum 6 luni de la data înregistrării cererii, aceasta se clasează şi, ca urmare, va fi scoasă din evidenţa ANRE, solicitantul fiind informat printr-o adresă în acest sens.
(4) În cazul clasării cererii în baza prevederilor alin. (3), dacă solicitantul depune o nouă cerere pentru acordarea aceluiaşi tip de atestat sau, după caz, o nouă cerere de confirmare referitoare la aceleași competențe, în termen de 30 de zile calendaristice de la clasarea cererii, prin derogare de la prevederile art. 13 alin. (2), solicitantul va achita doar un procent de 50% din tariful de emitere a atestatului. 
Articolul 22
(1) În termen de 10 zile lucrătoare de la data la care documentaţia este completă, direcţia de specialitate din cadrul ANRE întocmeşte un raport prin care propune acordarea/refuzul acordării atestatului, ori, după caz, confirmarea/refuzul confirmării dreptului de a presta în România servicii transfrontaliere pentru realizarea de lucrări de proiectare, executare şi verificare instalaţii electrice.
(2) Termenul prevăzut la alin. (1) se decalează în mod corespunzător, cu perioada cuprinsă între data depunerii cererii și data întocmirii procesului-verbal ce consemnează rezultatele verificării, în situaţia în care se aplică prevederile art. 20 alin. (2).
(3)  Decizia cu privire la acordarea/refuzul acordării atestatului se ia cu luarea în considerare a următoarelor criterii:
a) completitudinea şi veridicitatea documentaţiei anexate cererii de atestare transmise de solicitant, prin raportare la prevederile prezentului regulament;
b) existenţa unui cadru tehnico-organizatoric minimal, la momentul acordării atestatului, rezultat din documentele transmise de solicitant, care să permită titularului de atestat realizarea de demersuri în vederea încheierii de contracte de lucrări potrivit competenţelor tipului de atestat deţinut;
c) angajamentul solicitantului, la momentul acordării atestatului, în raport cu obligaţiile prevăzute în anexa nr. 3;
(4) Decizia cu privire la confirmarea/refuzul confirmării dreptului de a presta servicii transfrontaliere, pentru realizarea de lucrări de proiectare, executare şi verificare instalaţii electrice în România se ia cu luarea în considerare a următoarelor criterii:
a) completitudinea şi veridicitatea documentaţiei anexate cererii de confirmare transmise de solicitant, prin raportare la prevederile prezentului regulament;
b) existența documentului echivalent cu un atestat pentru care se solicită echivalarea competenţelor;
c) angajamentul solicitantului, la momentul deciziei de confirmare, în raport cu obligaţiile prevăzute în anexa nr. 3;
Articolul 23 
(1) Decizia de acordare/refuz de acordare a atestatului şi atestatul sau, după caz, decizia de confirmare/refuz de confirmare se emit de către ANRE în cel mult 5 zile lucrătoare de la data întocmirii raportului de analiză prevăzut la art. 22 alin. (1) şi se comunică solicitantului, în copie, la cererea scrisă a acestuia prin fax sau e-mail.
(2) Atestatele şi deciziile în original se ridică de la sediul ANRE de către: 
 (i) reprezentantul legal;
 (ii) orice altă persoană care prezintă o împuternicire în acest sens, semnată de reprezentantul legal al titularului;
(iii) prin servicii de curierat/poștale, în baza unei împuterniciri în acest sens.
(3) Decizia de refuz de acordare a atestatului sau, după caz, decizia de refuz de confirmare conţine motivele de refuz.
(4) Motivele care pot sta la baza refuzului de acordare a atestatului sunt prevăzute la art. 12 alin. (3).
(8) Motivele care pot sta la baza refuzului de confirmare, sunt prevăzute la art. 17.
(9) Oricare dintre deciziile prevăzute la alin. (1) poate fi atacată la instanţa de contencios administrativ competentă, în condiţiile legii.
Articolul 24
(1) Atestatele prevăzute la art. 9 alin. (1) se întocmesc conform conţinutului-cadru prevăzut în anexa nr. 8.
(2) Atestatul emis are un număr de ordine unic, care se înregistrează, în ordinea emiterii, într-un registru electronic al ANRE.
	
	

	
	


Capitolul VI
Procedura de verificare şi vizare a unui atestat
Articolul 25
(1) Cu cel puţin 60 de zile înainte de data împlinirii termenului de vizare a atestatului, dar nu mai mult de 90 de zile înainte de această dată, titularul atestatului transmite la ANRE o cerere de vizare, semnată de reprezentantul său legal/ persoană împuternicită în acest sens, în vederea verificării şi vizării atestatului de către ANRE, întocmită conform modelului din anexa nr. 1, însoțită de documentele prevăzute la art. 15 alin. (1) lit. a)-f) actualizate, originalul atestatului care trebuie vizat și dovada achitării unui tarif de vizare a atestatului, egal cu 50% din valoarea tarifului de emitere a respectivului tip de atestat.
(2) În cazul în care solicitarea operatorului economic se depune după data limită prevăzută la alin (1), de cel puțin 60 de zile înainte de împlinirea termenului de vizare a atestatului, atunci aceasta se analizează ca o nouă cerere de atestare, fiind însoțită de documentele de la art. 15 alin. (1).
(3) În cazul în care documentaţia transmisă de solicitant nu este completă sau conţine neclarităţi, ANRE îi solicită acestuia, printr-o adresă, să o completeze sau să o clarifice şi îi transmite informaţii privitoare la termenele de răspuns şi de procesare a cererii, astfel încât informațiile solicitate să fie transmise înainte de împlinirea termenului de vizare a atestatului deținut. 
 (4)  Decizia cu privire la vizarea atestatului se ia cu luarea în considerare a următoarelor criterii:
a) completitudinea şi veridicitatea documentaţiei anexate cererii de vizare transmise de solicitant, prin raportare la prevederile prezentului regulament;
b) existenţa unui cadru tehnico-organizatoric minimal, la momentul vizării atestatului, rezultat din documentele transmise de solicitant, care să permită titularului de atestat realizarea de demersuri în vederea încheierii de contracte de lucrări potrivit competenţelor tipului de atestat deţinut;
c) angajamentul solicitantului, la momentul vizării atestatului, în raport cu obligaţiile în anexa nr. 3;
(5) Vizarea atestatului se realizează, înainte de expirarea termenului de vizare, prin aplicarea ştampilei ANRE pe atestat şi înscrierea pe acesta a datei aplicării vizei, precum şi a următorului termen de vizare.
(6) Un atestat care nu a fost vizat până la împlinirea termenului de vizare îşi pierde aplicabilitatea, titularul pierzând drepturile conferite de respectivul atestat. În cazul în care se doreşte continuarea activităţilor atestate, solicitantul va trebui să reia procedura de acordare a atestatului.
(7) Atestatele vizate, în original, se ridică de la sediul ANRE conform prevederilor art. 23 alin.(2).

Capitolul VII
Procedura de verificare şi reconfirmare a dreptului de a presta servicii transfrontaliere pentru realizarea de lucrări de proiectare, executare şi verificare instalaţii electrice în România 
Articolul 26
(1) Operatorul economic prevăzut la art. 4 alin. (1) are obligația de a transmite la ANRE o cerere pentru o nouă confirmare a dreptului de a presta servicii transfrontaliere, pentru realizarea de lucrări de proiectare, executare şi verificare instalaţii electrice în România, întocmită conform modelului din anexa nr. 2, cu cel puțin 60 de zile înainte de împlinirea a 5 ani de la data emiterii deciziei de confirmare prevăzute la art. 4 alin. (1) lit. b), însoțită de un document din care să reieasă menținerea valabilității documentului echivalent atestatului, precum și de o  declarație cu privire la menținerea sau, după caz, modificarea condițiilor care au stat la baza acordării deciziei de confirmare anterioare. 
(2)  Reconfirmarea dreptului de a presta servicii transfrontaliere, pentru realizarea de lucrări de proiectare, executare şi verificare instalaţii electrice în România, se face prin emiterea de către ANRE a unei noi decizii de confirmare a acestui drept. Tariful pentru emiterea unei noi decizii de confirmare reprezintă 50% din tariful pentru emiterea atestatului a cărui echivalare se solicită.
(3) În cazul în care operatorul economic prevăzut la alin. (1) nu aduce la îndeplinire obligația de a solicita ANRE reconfirmarea dreptului de a presta servicii transfrontaliere în România, decizia de confirmare emisă anterior își încetează aplicabilitatea.
 (4) În cazul în care documentaţia transmisă de solicitant nu este completă sau conţine neclarităţi, ANRE îi solicită acestuia, printr-o adresă, să o completeze sau să o clarifice şi îi transmite informaţii privitoare la termenele de răspuns şi de procesare a cererii, astfel încât informațiile solicitate să fie transmise înainte de împlinirea a 5 ani de la data emiterii deciziei de confirmare. 
(5) În cazul în care decizia pentru o noua confirmare se emite după data împlinirii a 5 ani de la data acordării deciziei anterioare de confirmare, în perioada până la obținerea unei noi decizii de confirmare, solicitantul nu are dreptul să desfășoare activități supuse atestării;
   
Capitolul VIII
Procedura de modificare a unui atestat
Articolul 27
(1) La cererea titularului de atestat ANRE decide modificarea atestatului atunci când a survenit una dintre următoarele situaţii:
a) schimbarea denumirii şi/sau a formei juridice a titularului de atestat;
b) schimbarea sediului social/profesional al titularului de atestat.
(2) Situaţiile prevăzute la alin. (1) sunt notificate la ANRE de către titularul de atestat, în termen de 30 zile  calendaristice de la apariţia lor, împreună cu cererea de modificare a atestatului, însoţită de documente care confirmă modificările survenite la titularul de atestat şi dovada plăţii tarifului de modificare a atestatului, care are valoarea de 25% din tariful de acordare a respectivului tip de atestat.
(3) Documentele prevăzute la alin. (2) se pot transmite la ANRE conform prevederilor art. 15 alin. (3).
(4) În situaţia de la alin. (2) cererea de modificare se soluţionează prin emiterea unui nou atestat modificat, cu acelaşi număr de ordine şi acelaşi termen de vizare, având forma și conținutul de la data acordării. 
(5) În situaţii justificate de modificări legislative sau ale unor reglementări, ANRE poate decide modificarea unui atestat şi din proprie iniţiativă, situaţie în care nu se percepe niciun tarif de la titularul acestuia.
Articolul 28
(1) În termen de cel mult 10 zile lucrătoare de la data la care documentaţia este completă, Direcţia de specialitate din cadrul ANRE întocmeşte un raport prin care propune modificarea atestatului.
 (2) În cazul aprobării, decizia de modificare a atestatului, precum şi atestatul modificat se emit de către ANRE în cel mult 5 zile lucrătoare de la data întocmirii raportului de analiză prevăzut la alin. (1) şi se comunică solicitantului, în copie, prin fax sau e-mail.
(3) Atestatele şi deciziile modificate, în original, se comunică solicitantului conform prevederilor art. 23 alin. (2).
Articolul 29
În cazul pierderii sau distrugerii atestatului, la solicitarea titularului de atestat, ANRE poate emite un duplicat, după prezentarea documentelor din care să rezulte că a fost efectuată publicarea anunţului privind pierderea/distrugerea atestatului, într-un ziar de circulaţie naţională, precum şi după achitarea unui tarif pentru eliberarea unui duplicat.
Articolul 30
Prevederile de la art. 27-29 se aplică prin similitudine şi operatorilor economici, persoane juridice străine prevăzute la art. 4 alin. (1), cu privire la modificarea deciziei de confirmare, emise de ANRE, prin care se recunoaşte acestora dreptul de a presta servicii transfrontaliere în România.

Capitolul IX
Suspendarea sau retragerea atestatului
Articolul 31
(1) La notificarea transmisă de un titular de atestat, la sesizarea transmisă de o terţă persoană sau la constatarea de către ANRE din oficiu, ANRE poate decide suspendarea unui atestat în următoarele situaţii:
a) în cazul în care se constată că titularul de atestat încalcă o obligaţie prevăzută în Condițiile-cadru de valabilitate asociate atestatelor prevăzute în anexele 9÷10, aplicabile, după caz, tipului de atestat deținut;
b) în cazul în care nu a respectat o măsură de conformare dispusă de ANRE cu privire la îndeplinirea unei obligaţii care îi revine în calitate de titular de atestat;
c) la cererea scrisă, motivată, a titularului de atestat;
(2) În situaţia prevăzută la alin. (1) lit. b), în decizia prin care se dispune suspendarea atestatului, ANRE stabileşte măsuri de conformare în sarcina titularului de atestat, pe durata suspendării, cu termene de ducere la îndeplinire.
(3) Prin decizia prin care se dispune suspendarea unui atestat se stabilesc condiţiile în care încetează suspendarea şi/sau termenele la care încetează suspendarea.
 (4) În cazul în care operatorul economic este cercetat în urma producerii unor accidente soldate cu victime umane şi/sau pagube materiale, ANRE poate decide, la solicitarea instituţiilor îndreptăţite ale statului român sau din oficiu, în baza propunerii făcute de direcţia generală control, suspendarea atestatelor până la finalizarea cercetărilor şi stabilirea responsabilităţilor.
 (5) Pe durata suspendării unui atestat se suspendă drepturile titularului de atestat prevăzute în Condițiile-cadru de valabilitate asociate atestatelor, aplicabile tipului respectiv de atestat. 
Articolul 32
La notificarea transmisă de un titular de atestat, la sesizarea transmisă de o terţă persoană sau la constatarea de către ANRE din oficiu, ANRE poate decide retragerea unui atestat în următoarele situaţii:
a) în cazul falimentului titularului sau al încetării activității și radierii acestuia din registrul comerţului; aceste situaţii, se aduc la cunoştinţa ANRE de către titularul de atestat, în termen de 10 zile lucrătoare de la data apariţiei lor, împreună cu cererea de retragere a atestatului şi documente care confirmă, după caz, falimentul sau radierea titularului de atestat;
b) în cazul în care titularul unui atestat care a fost suspendat de ANRE nu a îndeplinit întocmai şi/sau la termen, pe durata suspendării, o măsură de conformare dispusă de ANRE;
c) în cazul în care titularul unui atestat care a fost suspendat de ANRE desfăşoară, pe durata suspendării, activităţi sau lucrări care intră în domeniul de competenţe aferente atestatului suspendat, conform prevederilor din anexa nr. 6;
d) în cazul în care titularul unui atestat a solicitat şi i s-a acordat de către ANRE un nou atestat, care include competenţele atestatului pe care îl deţine; în această situaţie, odată cu acordarea noului atestat, ANRE retrage atestatul iniţial, ale cărui competenţe vor fi exercitate potrivit noului atestat acordat;
e) în cazul titularului unui atestat dintre cele prevăzute la art. 41 alin. (1) care obține un nou atestat pentru continuarea activității, înainte de expirarea atestatului deținut, caz în care acesta din urmă se retrage ;
f) în situaţia prevăzută în cuprinsul art. 14 alin. (1), în care operatorul economic titular de atestat transferă unui alt operator economic activitatea ce face obiectul unui atestat valabil;
g) la cererea scrisă, motivată, a titularului de atestat;
Articolul 33
La luarea deciziei cu privire la suspendarea/retragerea unui atestat, ANRE ţine seama de contractele pe care titularul de atestat le are în derulare şi de efectele pe care le poate avea suspendarea/retragerea atestatului asupra unui utilizator/operator de reţea sau asupra alimentării cu energie electrică a clientului final de energie electrică, industrial sau asimilat, care este parte în aceste contracte.
Articolul 34
(1) Direcţia de specialitate din cadrul ANRE întocmeşte un raport prin care propune suspendarea/retragerea atestatului, în termen de cel mult 10 zile lucrătoare de la data luării la cunoștință/intervenirii situațiilor prevăzute la art. 31 sau 32, după caz.
 (2) Decizia de suspendare/retragere a atestatului se emite de către ANRE în cel mult 5 zile lucrătoare de la data întocmirii raportului de analiză  prevăzut la alin. (1) şi se comunică solicitantului, în copie, prin fax sau e-mail .
(3) Deciziile de suspendare/retragere, în original, se comunică solicitantului, conform prevederilor art. 23 alin. (2).
(4) Titularul de atestat are obligaţia să transmită la ANRE originalul atestatului retras.
Articolul 35
Prevederile de la art. 31-34 se aplică prin similitudine şi operatorilor economici, persoane juridice străine, prevăzute la art. 4 alin. (1), cu privire la suspendarea sau retragerea confirmării dreptului de a presta servicii transfrontaliere pentru realizarea de lucrări de proiectare, executare şi verificare instalaţii electrice în România, prin decizie emisă de ANRE.
Capitolul X
Răspunderi şi sancţiuni
Articolul 36
Nerespectarea prevederilor prezentului regulament atrage răspunderea administrativă, contravenţională şi/sau penală, conform prevederilor legale în vigoare.
Articolul 37
Este interzisă realizarea de activităţi de proiectare, executare şi verificare a instalaţiilor electrice de către operatori economici care nu deţin atestatul corespunzător tipului de lucrări realizate, sau, după caz, nu dețin decizia de confirmare a dreptului de a presta servicii transfrontaliere, pentru realizarea de lucrări de proiectare, executare şi verificare instalaţii electrice în România
Articolul 38
Constatarea şi sancţionarea contravenţiilor se fac în condiţiile legii.
Articolul 39
Neîndeplinirea şi/sau îndeplinirea necorespunzătoare de către titularul de atestat a obligaţiilor impuse de lege în desfăşurarea activităţilor ce fac obiectul atestatului nu atrag/nu atrage răspunderea penală, civilă, contravenţională, administrativă sau materială a ANRE, iar atestarea operatorilor economici nu conduce la transferul de responsabilităţi de la aceştia către ANRE şi nici nu îi exonerează pe aceştia de obligaţiile ce le revin.
Capitolul XI
Dispoziţii tranzitorii şi finale
Articolul 40
(1) ANRE pune la dispoziţie, pe bază de cerere scrisă, oricare dintre documentele elaborate în vederea soluţionării unei cereri cu privire la acordarea/ vizarea, modificarea, suspendarea sau retragerea unui atestat, respectiv a unei decizii de confirmare.
(2) Nu pot face obiect al accesului public documentele care conţin date şi informaţii care sunt secrete în conformitate cu legislaţia specifică, date şi informaţii confidenţiale sau informaţii sensibile comercial, a căror difuzare poate aduce prejudicii unor persoane fizice/juridice sau unor instituţii/autorităţi publice.
Articolul 41
(1) Atestatele emise anterior intrării în vigoare a Ordinului ANRE nr. 45/2016 pentru atestarea operatorilor economici care proiectează, execută şi verifică instalaţii electrice, cu modificările și completările ulterioare, şi aflate în termen de valabilitate la data intrării în vigoare a prezentului regulament rămân valabile pe perioada pentru care au fost emise. În cazul în care operatorul economic titular de atestat doreşte continuarea activităţilor supuse atestării, acesta poate să solicite obţinerea unui nou atestat, în baza şi în condiţiile regulamentului în vigoare, anexând cererii de atestare documentele prevăzute la art. 15 alin. (1).
(2) Titularii atestatelor prevăzute la alin. (1) au drepturile, competenţele şi obligaţiile prevăzute de prezentul regulament.
(3) Competenţele atestatului de tip E2MT, emis în baza Ordinului preşedintelui Autorităţii Naţionale de Reglementare în Domeniul Energiei nr. 23/2013, cu modificările şi completările ulterioare, sunt identice cu cele ale atestatului de tip C2A, conform prezentului regulament.
Articolul 42
Tarifele percepute de ANRE în aplicarea prezentului regulament se stabilesc şi se actualizează anual prin ordin al preşedintelui ANRE.
Articolul 43
În cazul retragerii cererii de atestare/vizare/confirmare de către operatorul economic, în cazul clasării cererii, precum şi în cazul refuzului acordării/ vizării atestatului/ deciziei de confirmare, indiferent de motiv, tarifele prevăzute la art. 42 nu se înapoiază operatorului economic.
Articolul 44
Drepturile şi obligaţiile prevăzute de prezentul regulament se aplică şi operatorilor economici care îndeplinesc condiţiile prevăzute la art. 4 alin. (1), titulari ai deciziilor de confirmare emise de ANRE.
Articolul 45
În baza unei proceduri specifice, ANRE, în exercitarea atribuţiilor de atestare, poate colabora cu asociaţii profesionale de utilitate publică, care desfăşoară activităţi în domeniul energiei electrice.
Articolul 46
(1) Pe pagina de internet a ANRE se publică:
a) lista deciziilor de acordare a atestatelor
b) lista deciziilor de refuz de acordare/vizare a atestatelor;
b) lista deciziilor de modificare a atestatelor;
c) lista deciziilor de suspendare/retragere a atestatelor;
 d) lista deciziilor de confirmare/reconfirmare a dreptului de a presta servicii transfrontaliere în România
e) lista atestatelor în vigoare, a celor suspendate, precum şi a celor retrase.
Articolul 47
Anexele nr. 1- 10 fac parte integrantă din prezentul regulament.

	
	


Anexa nr. 1
la regulament
- Model –
CERERE DE ATESTARE/ VIZARE
Către: Autoritatea Naţională de Reglementare în Domeniul Energiei – ANRE

Domnule Preşedinte,
Subsemnatul ............, cod numeric personal …............……., posesor al actului de identitate seria ……… nr. ……………, eliberat de ……………… la data ………………………., în calitate de ……...(administrator/director general etc.)……, reprezentant legal al operatorului economic ………….....………., cu sediul social în localitatea ………...……., str. ………………. nr. ........., bl. ........., sc. ........., ap. ........., judeţul ….........……, solicit acordarea/vizarea următoarelor tipuri de atestate: .........(Se vor menţiona tipurile de atestate solicitate.)........... .
Cererea este însoţită de documentele precizate în opis. 
Menţionez că operatorul economic pe care îl reprezint:
– este înmatriculat în registrului comerţului cu nr. ……………….;
– are codul unic de înregistrare (CUI) nr. ………………………… şi
– contul nr. …………… deschis la Banca ……………, Sucursala ………..(denumirea/localizarea sucursalei băncii unde este deschis contul.)....…… .
În scopul comunicării cu Autoritatea Naţională de Reglementare în Domeniul Energiei vă aduc la cunoştinţă că pot fi contactat direct, la sediul operatorului economic, precum şi la nr. telefon fix ….....……..….., nr. de fax …….......………., nr. telefon mobil ........................, adresa de e-mail …………............… sau prin împuternicit: ……….........……., la nr. telefon fix ……………, nr. de fax ……., nr. telefon mobil ………, adresa de e-mail …...........(Se anexează împuternicire notarială sau avocaţială întocmită în condiţiile legii.)………… 

Cunoscând prevederile Codului penal privind falsul în declaraţii, certific pe propria răspundere veridicitatea şi autenticitatea tuturor documentelor transmise.
Data ……………
Semnătura reprezentantului legal (în original)





Anexa nr. 2
la regulament

- Model -
CERERE DE CONFIRMARE
a dreptului de a presta servicii transfrontaliere pentru realizarea de lucrări de proiectare,
executare şi verificare instalaţii electrice în România
Către: Autoritatea Naţională de Reglementare în Domeniul Energiei - ANRE
Domnule Preşedinte,
Subsemnatul, …....……....….., posesor al actului de identitate/paşaportului seria …… nr. ….......……, eliberat de ………… la data …………, în calitate de ......(administrator/director general etc.).., reprezentant legal al operatorului economic ……........................……, cu sediul social în statul (membru al UE/SEE/Elveţia) …………., adresa (completă a sediului social) …………….., solicit confirmarea dreptului de a presta servicii transfrontaliere, pentru realizarea de lucrări de proiectare, executare şi verificare instalaţii electrice în România, în limitele competenţelor acordate de următorul tip de atestat/următoarele tipuri de atestate: ….....(Se vor menţiona tipurile de atestate corespunzătoare.)......... .
Cererea este însoţită de documentele precizate în opis.
Menţionez că operatorul economic pe care îl reprezint:
– este înmatriculat în registrului comerţului cu nr. …………;
– are codul de înregistrare fiscală nr. …………… şi
– contul nr. ………………. deschis la Banca …......(denumirea/localizarea băncii unde este deschis contul)........ .
În scopul comunicării cu Autoritatea Naţională de Reglementare în Domeniul Energiei vă aduc la cunoştinţă că pot fi contactat direct, la sediul operatorului economic, precum şi la nr. telefon fix ..........., nr. de fax .........., nr. telefon mobil ......., adresa de e-mail .....................…… sau prin împuternicit: ............, la nr. telefon fix …………….., nr. de fax ………, nr. telefon mobil ………., adresa de e-mail .........(Se anexează împuternicire notarială sau avocaţială întocmită în condiţiile legii.).....

Cunoscând prevederile Codului penal privind falsul în declaraţii, certific pe propria răspundere veridicitatea şi autenticitatea tuturor documentelor transmise.
Data ………………                                                          
Semnătura reprezentantului legal (în original)

Anexa nr. 3
la regulament

MODEL DE DECLARAŢIE
pe propria răspundere privind respectarea obligaţiilor în calitate de titular de atestat/decizie de confirmare

DECLARAŢIE PE PROPRIA RĂSPUNDERE
Subsemnatul, ................., cod numeric personal ..........., posesor al actului de identitate seria ............ nr. ........, eliberat de ............... la data de ..............., în calitate de .....(administrator/director general etc.)....., reprezentant legal al operatorului economic ..................., cu sediul în localitatea ....................., str. ................. nr. ...., bloc ...., scara ...., ap. ...., judeţul ...................., înregistrat la oficiul registrului comerţului cu nr. ...., având codul unic de înregistrare nr. ...., cunoscând prevederile art. 326 din Codul penal privind falsul în declaraţii, declar pe propria răspundere următoarele:
1. Pe durata de valabilitate a atestatului acordat/deciziei de confirmare emise de Autoritatea Naţională de Reglementare în Domeniul Energiei (ANRE) îmi asum, în numele şi pe seama titularului, că va fi asigurată, în proprietare sau în folosință, dotarea tehnico-materială necesară activităţilor pentru care solicit acordarea atestatului/deciziei de confirmare și că aparatele de măsurare, încercare şi verificare sunt supuse controlului metrologic legal și respectă prevederile legale în domeniul metrologic.
2. Pe durata de valabilitate a atestatului acordat/deciziei de confirmare emise de ANRE îmi asum, în numele şi pe seama titularului că va fi asigurată cel puțin stuctura de personal autorizat prevăzută de art. 15 alin. (1) lit. c) din Regulamentul pentru atestarea operatorilor economici care proiectează, execută şi verifică instalaţii electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. ……………sau prevăzută de orice reglementare ulterioară aprobată de ANRE.
3. Pe durata de valabilitate a atestatului acordat/deciziei de confirmare emise de ANRE îmi asum, în numele şi pe seama titularului să respect Condiţiile-cadru de valabilitate asociate atestatului/ Condiţiile-cadru de valabilitate aplicabile tipului de atestat pentru care solicit echivalarea competențelor și să notific Autorităţii Naţionale de Reglementare în Domeniul Energiei orice modificare ce ar putea să afecteze respectarea acestora;
4. Pe durata de valabilitate a atestatului acordat/deciziei de confirmare emise de ANRE îmi asum, în numele şi pe seama titularului, că acesta va respecta toate normele, reglementările şi prevederile legale incidente în ceea ce priveşte lucrările realizate şi serviciile prestate, precum şi că acesta va realiza lucrări de instalaţii electrice doar în limitele prevederilor legale în vigoare,.
5. La data prezentei, operatorul economic, în numele şi pe seama căruia semnez această declaraţie, nu se află în procedura falimentului.
6. La data prezentei, operatorului economic, în numele şi pe seama căruia semnez această declaraţie, nu i-a fost retras un atestat/document similar în ultimii 5 ani, anterior înregistrării cererii.

Notă: Datele din această declarație vor fi completate, în funcție de tipul de solicitare (cerere de atestare sau cerere de confirmare a operatorilor economici, persoane juridice străine, înregistrate într-un stat membru UE/SEE/Elveţia, de a presta servicii transfrontaliere, pentru realizarea de lucrări de proiectare, executare şi verificare instalaţii electrice, în România)
Data ........................
Semnătura reprezentantului legal (în original)
..........................................



















                                                                                                           
                                                                                                                                                    
Anexa nr. 4
                                                                                                                                                la regulament

Declaraţie de consimţământ
Subsemnatul/a .............................................., cu domiciliul în ........................................................., CNP………………………………….., sunt de acord ca Autoritatea Naţională de Reglementare în Domeniul Energiei (ANRE) cu sediul în str. Constantin Nacu, nr. 3, sector 2, Bucureşti, să colecteze și să prelucreze datele mele cu caracter personal.
Consimțământul în ceea ce privește prelucrarea datelor cu caracter personal, precum și furnizarea datelor menționate în formularul GDPR sunt voluntare. Acest consimțământ poate fi revocat în orice moment, cu efect ulterior printr-o notificare către ANRE.
Notificarea de revocare a consimțământului poate fi realizată prin e-mail către dpo@anre.ro sau printr-o cerere scrisă la Registratura ANRE din Bucureşti, str. Constantin Nacu, nr. 3, sector 2. Vă rugăm să aveți în vedere faptul că revocarea consimțământului nu afectează legalitatea utilizării datelor înainte de retragerea consimțământului (notificarea nu are efect retroactiv). Dacă consimțământul nu este acordat sau a fost revocat, datele personale nu vor fi utilizate în scopurile menționate în formularul GDPR. În cazul în care aveți întrebări legate de această declarație de consimțământ sau de protecția datelor de către ANRE în general, vă rugăm să nu ezitați să contactați ofițerul desemnat de ANRE pentru protecția datelor la adresa de e-mail: dpo@anre.ro
Vă rugăm marcați cu [x] modalitatea prin care doriți să fiți contactat în scopul furnizării de informații de către ANRE:
☐ E-mail 
☐ Telefon 
☐ *Am înțeles această declarație de consimțământ și sunt de acord cu colectarea şi prelucrarea datelor mele personale în scopurile descrise în formularul GDPR. *Acest formular este valid numai în cazul în care această căsuţă este bifată cu X.
Data completării: 
Semnătura:

LISTA personalului minim ce trebuie asigurat pe durata de valabilitate a fiecărui tip de atestat

	 Tipul de atestat   
	Numărul de electricieni autorizaţi gradul(1) 

	
	IIA  
	IIB  
	IIIA  
	IIIB  
	IVA  
	IVB  

	A 
	 
	 
	 
	1 
	 
	1 

	A1 
	 
	2
	 
	 
	 
	 

	A2 
	 
	1
	 
	1 
	 
	 

	A3 
	 
	1
	 
	1 
	 
	 

	B 
	1 
	1 
	 
	 
	 
	 

	Bp 
	2 
	 
	 
	 
	 
	 

	Be 
	 
	2 
	 
	 
	 
	 

	Bi 
	 
	2 
	 
	 
	 
	 

	C1A 
	 
	 
	2 
	 
	 
	 

	C1B 
	 
	 
	 
	 
	2 
	 

	C2A 
	 
	 
	 
	2 
	 
	 

	C2B 
	 
	 
	 
	 
	 
	2 

	D1 
	 
	 
	 
	 
	2 
	 

	D2 
	 
	 
	 
	 
	 
	2 

	E1 
	 
	 
	 
	 
	2 
	 

	E2 
	 
	 
	 
	 
	 
	2 

	E2PA 
	 
	 
	 
	 1
	 
	1 
















Anexa nr. 6
la regulament
Competenţele titularilor de atestate acordate de ANRE

	Tip atestat
	Competenţele titularului de atestat

	A1
	Realizează încercări/măsurători la echipamentele şi instalaţiile electrice de joasă tensiune, conform reglementărilor din domeniu, inclusiv normelor tehnice incidente.

	A2
	Toate competenţele atestatului de tip A1 şi, în plus, realizează încercări/măsurători la echipamentele şi instalaţiile electrice de medie tensiune, conform reglementărilor din domeniu, inclusiv normelor tehnice incidente.

	A
	Toate competenţele atestatelor de tip A1 şi A2 şi, în plus, realizează încercări/măsurători la echipamentele şi instalaţiile electrice de înaltă tensiune, conform reglementărilor din domeniu, inclusiv normelor tehnice incidente.

	A3
	Încercări de echipamente şi instalaţii electrice în vederea certificării conformităţii tehnice a centralelor electrice în raport cu normele tehnice aplicabile

	Bi
	Toate competenţele atestatului de tip A1 şi, în plus:
a) execută instalaţii electrice exterioare/interioare aferente incintelor/clădirilor civile şi industriale;
b) execută instalaţii de utilizare de joasă tensiune;
c) execută, verifică, măsoară prize de pământ, instalaţii de legare la pământ şi de paratrăsnet aferente clădirilor civile şi industriale şi emite buletinele de verificare/măsurare aferente acestora.

	Be
	Toate competenţele atestatului de tip Bi şi, în plus, execută branşamente electrice şi instalaţii de racordare la joasă tensiune, aeriene şi/sau subterane, monofazate şi trifazate, destinate alimentării cu energie electrică a locurilor de consum, a locurilor de producere sau a celor de consum şi producere.

	Bp
	Proiectează:
a) instalaţii electrice exterioare/interioare aferente incintelor/clădirilor civile şi industriale;
b) instalaţii de utilizare de joasă tensiune;
c) branşamente electrice şi instalaţii de racordare la joasă tensiune, aeriene şi/sau subterane, monofazate şi trifazate, destinate alimentării cu energie electrică a locurilor de consum, a locurilor de producere sau a celor de consum şi producere.

	B
	Toate competenţele atestatelor de tip Be şi Bp

	C1A
	Toate competenţele atestatului de tip Bp şi, în plus, proiectează:
a) linii electrice cu tensiuni nominale de 0,4 kV-20 kV aeriene şi/sau subterane;
b) posturi de transformare de medie tensiune (puncte de alimentare, puncte de conexiuni), inclusiv celulele aferente;
c) staţii de medie tensiune şi partea electrică de medie tensiune a staţiilor de înaltă tensiune;
d) reţele electrice de iluminat public aeriene şi/sau subterane;
e) reţele de alimentare cu energie electrică a ansamblurilor de locuinţe;
f) instalaţii electrice de curenţi slabi aferente (circuite secundare);
g) baterii staţionare de acumulatori, instalaţii electrice de compensare a factorului de putere;
h) instalaţii de cabluri de fibră optică pentru transmitere de semnal;
i) instalaţii de comandă, control şi protecţii prin relee.

	C2A
	Toate competenţele atestatului de tip Be şi, în plus, execută:
a) linii electrice cu tensiuni nominale de 0,4 kV-20 kV aeriene şi/ sau subterane;
b) posturi de transformare de medie tensiune (puncte de alimentare, puncte de conexiuni), inclusiv celulele aferente;
c) staţii de medie tensiune şi partea electrică de medie tensiune a staţiilor de înaltă tensiune;
d) reţele electrice de iluminat public aeriene şi/sau subterane;
e) reţele de alimentare cu energie electrică a ansamblurilor de locuinţe;
f) instalaţii electrice de curenţi slabi aferente (circuite secundare);
g) baterii staţionare de acumulatori, instalaţii electrice de compensare a factorului de putere;
h) instalaţii de cabluri de fibră optică pentru transmitere de semnal;
i) instalaţii de comandă, control şi protecţii prin relee;
j) măsurarea rezistenţei de izolaţie şi continuitate circuite, măsurarea rezistenţei de contact la PT;
k) verificări şi încercări ale echipamentelor şi instalaţiilor electrice de medie tensiune, aferente reţelelor electrice de distribuţie şi posturilor de transformare.

	C1B
	Toate competenţele atestatului de tip C1A şi, în plus, proiectează linii electrice cu tensiuni nominale de 0,4 kV-110 kV aeriene şi/sau subterane, inclusiv fir de gardă cu fibră optică inclusă pe LEA de 110 kV, staţii de medie tensiune şi 110 kV, precum şi partea electrică de medie tensiune a staţiilor cu tensiuni nominale mai mari sau egale cu 110 kV.

	C2B
	Toate competenţele atestatului de tip C2A şi, în plus, execută:
a) linii electrice cu tensiuni nominale de 0,4 kV-110 kV aeriene şi/sau subterane;
b) instalare de fir de gardă cu fibră optică inclusă pe LEA de 110 kV;
c) verificări şi încercări ale echipamentelor şi instalaţiilor electrice de înaltă tensiune, aferente reţelelor electrice de distribuţie şi posturilor de transformare;
d) staţii de medie tensiune şi 110 kV şi partea electrică de medie tensiune a staţiilor cu tensiuni nominale mai mari sau egale cu 110 kV.

	D1
	Toate competenţele atestatului de tip C1B şi, în plus, proiectează linii electrice cu orice tensiuni nominale standardizate aeriene şi/sau subterane, inclusiv fir de gardă cu fibră optică inclusă pe LEA.

	D2
	Toate competenţele atestatului de tip C2B şi, în plus, execută:
a) linii electrice cu orice tensiuni nominale standardizate aeriene şi/sau subterane;
b) instalare de fir de gardă cu fibră optică inclusă pe LEA;
c) verificări şi încercări ale echipamentelor şi instalaţiilor electrice aferente reţelelor electrice de transport şi distribuţie.

	E1
	Toate competenţele atestatului de tip C1B şi, în plus, proiectează staţii electrice şi instalaţii electrice aparţinând părţii electrice a centralelor electrice cu orice tensiuni nominale standardizate, inclusiv:
a) instalaţii electrice de curenţi slabi (circuite secundare);
b) instalaţii de comandă, control şi protecţii prin relee;
c) instalaţii electrice aferente serviciilor proprii din centrale şi staţii electrice.

	E2PA
	Execută lucrări la instalaţiile electrice de protecţie şi automatizări din staţiile electrice, inclusiv:
a) instalaţii electrice de curenţi slabi (circuite secundare)
b) instalaţii de comandă, control şi protecţii prin relee;
c) instalaţii electrice aferente serviciilor proprii din centrale şi staţii electrice.






Anexa nr. 7
la regulament
Model - Lista structurii de personal alocat activităţilor supuse atestării

	Nr. crt. 
	Numele şi prenumele  
	Pregătirea profesională*1) 
	Funcţia în cadrul operatorului economic 
	Nr./Dată CIM sau Contract prestări servicii 
	Durata CIM/Contract prestări servicii*2) 
	Gradul şi tipul legitimaţiei de electrician autorizat

	1 
	 
	 
	 
	 
	 
	 

	2 
	 
	 
	 
	 
	 
	 

	... 
	 
	 
	 
	 
	 
	 



*1) Se vor include informaţii privind calificarea profesională (de exemplu, inginer/subinginer/maistru/muncitor calificat etc.), precum şi specializarea precizată în diploma de calificare profesională (de exemplu, energetică, electroenergetică, electrotehnică, electromecanică etc.).
*2) Se vor preciza perioada pe care este încheiat CIM/contractul de prestări servicii (perioadă determinată sau nedeterminată), precum şi durata muncii (timp parţial sau integral), după caz.*Font 8*    Data ...................                   Numele şi prenumele ....................................................                   reprezentant legal al .....(numele operatorului economic solicitant de atestat)....                   Semnătura (în original) ................................................






















Anexa nr. 8
la regulament
Conţinutul-cadru al unui atestat

(Faţă)
Autoritatea Naţională de Reglementare în Domeniul Energiei - ANREÎn conformitate cu Decizia ANRE nr. ……..[data deciziei: ZZ.LL.AAAA]………. se acordă ……[denumirea solicitantului]...., cu sediul în ........[sediul solicitantului]........., înregistrat în registrului comerţului cu nr. .....[numărul de înregistrare al solicitantului]....... . având codul unic de înregistrare nr. .......[CUI nr. ...]......,
ATESTATULnr. ............/.....[data acordării: ZZ.LL.AAAA]...
de tip ....................[tip atestat conform art. 8 alin. (1) din regulamentul aprobat prin Ordinul preşedintelui Autorităţii Naţionale de Reglementare în Domeniul Energiei nr. 45/2016].............pentru ........................[descrierea de la art. 8 alin. (1) din regulamentul aprobat prin Ordinul preşedintelui Autorităţii Naţionale de Reglementare în Domeniul Energiei nr. 45/2016].....................
Condiţii de valabilitate asociate atestatului:
1. Atestatul este valabil pe termen nelimitat. Valabilitatea atestatului este condiţionată de verificarea şi vizarea acestuia în condiţiile Regulamentului pentru atestarea operatorilor economici care proiectează, execută şi verifică instalaţii electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. ……………………...
2. Titularul atestatului are drepturile şi trebuie să respecte obligaţiile prevăzute în Condițiile-cadru
de valabilitate asociate atestatelor ………………………., prevăzute în anexa nr. ………………………, la Regulamentul pentru atestarea operatorilor economici care proiectează, execută şi verifică instalaţii electrice, aprobat prin Ordinul preşedintelui Autorităţii Naţionale de Reglementare în Domeniul Energiei nr. ……………………, precum şi în orice altă reglementare aplicabilă aprobată de ANRE..
3. Neîndeplinirea şi/sau îndeplinirea necorespunzătoare de către titularul prezentului atestat a obligaţiilor impuse de lege sau de reglementările aprobate de ANRE în desfăşurarea activităţilor ce fac obiectul atestatului nu atrag/atrage răspunderea penală, civilă, contravenţională, administrativă sau materială a ANRE, iar atestarea operatorilor economici nu conduce la transferul de responsabilităţi de la aceştia către ANRE şi nici nu îi exonerează pe aceştia de obligaţiile ce le revin.
Data emiterii ......[ZZ.LL.AAAA]...... 
Preşedinte,.................................




(Verso)

	Loc ştampilăANREData vizării..........................
	Loc ştampilăANREData vizării...........................
	Loc ştampilăANREData vizării...........................
	Loc ştampilăANREData vizării...........................
	Loc ştampilăANREData vizării...........................

	Următorul termen de vizare………………..
	Următorul termen de vizare………………..
	Următorul termen de vizare………………..
	Următorul termen de vizare………………..
	Următorul termen de vizare………………..

	Loc ştampilăANREData vizării.........................
	Loc ştampilăANREData vizării...........................
	Loc ştampilăANREData vizării....................
	Loc ştampilăANREData vizării...........................
	Loc ştampilăANREData vizării...........................

	Următorul termen de vizare………………..
	Următorul termen de vizare………………..
	Următorul termen de vizare………………..
	Următorul termen de vizare………………..
	Următorul termen de vizare………………..






























Anexa nr. 9
la regulament


CONDIŢII-CADRU
de valabilitate asociate atestatelor destinate
activităţii de proiectare a lucrărilor de instalații electrice


1. Prezentele condiţii stabilesc cerinţele necesare pentru valabilitatea atestatului destinat activităţii de proiectare de lucrări de instalații electrice.,.
2.. Titularul are dreptul să factureze şi să încaseze contravaloarea serviciilor prestate în baza contractelor încheiate.
3. Titularul are dreptul să solicite, în scris, ANRE suspendarea atestatului, în situaţia în care nu mai doreşte să îşi continue activitatea atestată pentru o perioadă determinată.
4. Titularul are dreptul să solicite, în scris, ANRE retragerea atestatului, în situaţia în care nu mai doreşte să îşi continue activitatea atestată.
5. Pe perioada de valabilitate a atestatului, titularul de atestat are dreptul de a desfăşura activităţi şi de a realiza lucrări potrivit competenţelor acordate de tipul de atestat pe care îl deţine, prevăzute în anexa nr.6.
6. Pe perioada de valabilitate a atestatului, titularul de atestat are următoarele obligaţii:
a) să respecte prevederile din:
- prezentele condiţii-cadru de valabilitate asociate atestatului;
- Regulamentul pentru atestarea operatorilor economici care proiectează, execută şi verifică instalaţii electrice, aprobat prin ordin al președintelui ANRE;
- orice alte reglementări emise de ANRE, aplicabile activităţilor atestate,
- Legea energiei electrice şi gazelor naturale nr. 123/2012, cu modificările şi completările ulterioare;
- alte acte normative incidente, inclusiv cele privind protecţia persoanelor, bunurilor şi activităţilor;.
b) pe toată durata de valabilitate a atestatului deținut titularul de atestat trebuie să asigure structura minimă de personal autorizat prevăzută la art. 15 alin. (1) lit. c) din Regulamentul pentru atestarea operatorilor economici care proiectează, execută şi verifică instalaţii electrice, corespunzătoare tipului de atestat deţinut şi să aloce personalul din acea structură pentru realizarea lucrărilor/activităţilor contractate;
c) pe toată durata de valabilitate a atestatului deținut, titularul de atestat trebuie să deţină, în proprietate sau în folosinţă, dotările tehnico-materiale necesare activităţilor pentru care deține atestatul;
d) să subcontracteze lucrări de instalaţii electrice sau părţi ale acestora numai către un titular de atestat ce are competenţe corespunzătoare tipurilor de lucrări pe care le subcontractează;
e) să realizeze lucrări de instalaţii electrice numai la nivelul competenţelor prevăzute în regulament pentru tipul de atestat deţinut;
f) să realizeze lucrări de instalaţii electrice, în conformitate cu reglementările tehnice în vigoare,  numai după obţinerea tuturor autorizaţiilor, acordurilor şi avizelor prevăzute de legislaţia în materie şi cu respectarea restricţiilor/condiţiilor stabilite prin acestea;
g) să ţină evidenţa studiilor de fezabilitate, documentaţiilor tehnice şi/sau proiectelor tehnice, în ordine cronologică, într-un registru unic de evidenţă, inclusiv în format electronic, care să cuprindă cel puţin următoarele: denumirea beneficiarului, denumirea obiectivului de investiţii, amplasamentul (judeţul, localitatea, strada, numărul), numărul şi data încheierii contractului de prestări servicii, precum şi data la care acesta a fost finalizat, electricienii autorizaţi de ANRE care au efectuat lucrarea (nume şi prenume, tip atestat şi numărautorizație), observaţii; în acest registru se evidenţiază şi contractul/contractele de subantrepriză încheiat/încheiate; informaţiile se completează în termen de 5 zile lucrătoare de la deţinerea fiecărei informaţii;
h) să transmită la ANRE anual, până la data împlinirii fiecărui an de valabilitate a atestatului, în format electronic, la o adresă de e-mail pusă la dispoziţie în acest scop, fişa cu privire la personalul operatorului economic - structura cu personalul angajat/contractat, alocat activităţilor supuse atestării, întocmită conform anexei nr. 7 din Regulamentul pentru atestarea operatorilor economici care proiectează, execută şi verifică instalaţii electrice, aprobat prin ordin al președintelui ANRE, din care să reiasă asigurarea, pentru fiecare tip de atestat deținut, a structurii minime de personal, conform corespondenței indicate în anexa nr. 5, ; fişa va fi însoţită de extrase din Registrul electronic de evidenţă al salariaţilor (care se completează la nivelul operatorului economic şi se transmite la inspectoratul teritorial de muncă potrivit normelor în vigoare), datate şi semnate de reprezentantul legal al titular de atestat, din care să rezulte calitatea de angajaţi a persoanelor din structura de personal care cuprinde repartizarea personalului pe specialităţi, sau, după caz, de copia certificată pentru conformitate a contractelor de prestări servicii încheiate cu aceștia; 
i) să furnizeze corect şi complet, în termenul precizat de ANRE, datele şi informaţiile solicitate, să îndeplinească măsurile dispuse şi să dea curs convocărilor adresate de către ANRE;
j) să îndeplinească măsurile de conformare dispuse de ANRE în termenele stabilite;
k) să permită accesul reprezentanţilor ANRE pentru realizarea de controale/inspecţii/verificări, în conformitate cu reglementările în vigoare;
l) să se asigure că întocmirea documentațiilor de proiectare sunt supuse verificării de către persoane autorizate ca verificator de proiecte în domeniul instalaţiilor electrice, în conformitate cu prevederile legale în vigoare şi în conformitate cu prescripţiile şi normele tehnice aplicabile, persoane care nu au participat la întocmirea proiectului;
m) să instituie şi să menţină un sistem de înregistrare şi soluţionare privind reclamaţiile făcute la adresa sa de către clienţi, în legătură cu modul în care îşi desfăşoară activităţile pentru care este atestat, şi să transmită, la cererea ANRE, informaţii privind reclamaţiile înregistrate şi modul lor de soluţionare;
n) să nu se angajeze în practici cu potenţial caracter anticoncurenţial şi să nu împiedice alţi titulari de atestate să se angajeze în contractarea sau realizarea activităţilor pentru care deţin atestat;
p) să asigure egalitatea de tratament a clienţilor săi;
p) să nu abuzeze de sistemul clasificării informaţiilor şi să permită asigurarea transparenţei informaţiilor publice.




























Anexa nr. 10
la regulament

CONDIŢII-CADRU
de valabilitate asociate atestatelor destinate
activităţii de executare și/sau verificare a lucrărilor de instalații electrice


1. Prezentele condiţii stabilesc cerinţele necesare pentru valabilitatea atestatului destinat activităţii de executare și/sau verificare de lucrări de instalații electrice.
2. Titularul are dreptul să factureze şi să încaseze contravaloarea serviciilor prestate în baza contractelor încheiate.
3. Titularul are dreptul să solicite, în scris, ANRE suspendarea atestatului, în situaţia în care nu mai doreşte să îşi continue activitatea atestată pentru o perioadă determinată.
4. Titularul are dreptul să solicite, în scris, ANRE retragerea atestatului, în situaţia în care nu mai doreşte să îşi continue activitatea atestată.
5. Pe perioada de valabilitate a atestatului, titularul de atestat are dreptul de a desfăşura activităţi şi de a realiza lucrări potrivit competenţelor acordate de tipul de atestat pe care îl deţine, prevăzute în anexa nr. 
6. Pe perioada de valabilitate a atestatului, titularul de atestat are următoarele obligaţii:
a) să respecte prevederile din:
- prezentele condiţii-cadru de valabilitate asociate atestatului;
- Regulamentul pentru atestarea operatorilor economici care proiectează, execută şi verifică instalaţii electrice, aprobat prin ordin al președintelui ANRE;
- orice alte reglementări emise de ANRE, aplicabile activităţilor atestate,
- Legea energiei electrice şi gazelor naturale nr. 123/2012, cu modificările şi completările ulterioare;
- alte acte normative incidente, inclusiv cele privind protecţia persoanelor, bunurilor şi activităţilor;.
b) pe toată durata de valabilitate a atestatului deținut, titularul de atestat trebuie să deţină cel puțin structura minimă de personal autorizat prevăzută la art. 15 alin. (1) lit. c) din Regulamentul pentru atestarea operatorilor economici care proiectează, execută şi verifică instalaţii electrice, corespunzătoare tipului de atestat deţinut şi să aloce personalul din acea structură pentru realizarea lucrărilor/activităţilor contractate;
c) pe toată durata de valabilitate a atestatului deținut, titularul de atestat trebuie să deţină în proprietate sau în folosinţă dotările tehnico-materiale necesare activităţilor pentru care deține atestatul;
d) să subcontracteze lucrări de instalaţii electrice sau părţi ale acestora numai către un titular de atestat ce are competenţe corespunzătoare tipurilor de lucrări pe care le subcontractează;
e) să realizeze lucrări de instalaţii electrice numai la nivelul competenţelor prevăzute în regulament pentru tipul de atestat deţinut;
f) să realizeze lucrări de instalaţii electrice, în conformitate cu reglementările tehnice în vigoare,  numai după obţinerea tuturor autorizaţiilor, acordurilor şi avizelor prevăzute de legislaţia în materie şi cu respectarea restricţiilor/condiţiilor stabilite prin acestea;
g) să ţină evidenţa lucrărilor executate și/sau verificare contracte, în ordine cronologică, într-un registru unic de evidenţă, inclusiv în format electronic, care să cuprindă cel puţin următoarele: denumirea beneficiarului, denumirea obiectivului de investiţii, amplasamentul (judeţul, localitatea, strada, numărul), numărul şi data încheierii contractului de prestări servicii, precum şi data la care acesta a fost finalizat, electricienii autorizaţi de ANRE care au efectuat lucrarea (nume şi prenume, tip atestat şi numărautorizație), observaţii; în acest registru se evidenţiază şi contractul/contractele de subantrepriză încheiat/încheiate; informaţiile se completează în termen de 5 zile lucrătoare de la deţinerea fiecărei informaţii.
[bookmark: _GoBack]h) să transmită la ANRE anual, până la data împlinirii fiecărui an de valabilitate a atestatului, în format electronic, la o adresă de e-mail pusă la dispoziţie în acest scop, fişa cu privire la personalul operatorului economic - structura cu personalul angajat/contractat, alocat activităţilor supuse atestării, întocmită conform anexei nr. 7 din Regulamentul pentru atestarea operatorilor economici care proiectează, execută şi verifică instalaţii electrice, aprobat prin ordin al președintelui ANRE, din care să reiasă asigurarea, pentru fiecare tip de atestat deținut, a structurii minime de personal, conform corespondenței indicate în anexa nr. 5; fişa va fi însoţită de extrase din Registrul electronic de evidenţă al salariaţilor (care se completează la nivelul operatorului economic şi se transmite la inspectoratul teritorial de muncă potrivit normelor în vigoare), datate şi semnate de reprezentantul legal al titular de atestat, din care să rezulte calitatea de angajaţi a persoanelor din structura de personal care cuprinde repartizarea personalului pe specialităţi, sau, după caz, de copia certificată pentru conformitate a contractelor de prestări servicii încheiate cu aceștia; 
i) să furnizeze corect şi complet, în termenul precizat de ANRE, datele şi informaţiile solicitate,  să îndeplinească măsurile dispuse şi să dea curs convocărilor adresate de către ANRE;
j) să îndeplinească măsurile de conformare dispuse de ANRE în termenele stabilite;
k) să permită accesul reprezentanţilor ANRE pentru realizarea de controale/inspecţii/verificări, în conformitate cu reglementările în vigoare;
l) să execute lucrări de instalații electrice doar pe baza unor documentaţii de proiectare elaborate de titulari atestaţi şi verificate de persoane autorizate ca verificator de proiecte, în conformitate cu prevederile legale în vigoare;
m) să se asigure că lucrările de executare a instalațiilor electrice sunt supuse verificării de către persoane autorizate ca responsabil tehnic cu execuţia care nu au participat la realizarea lucrării, în conformitate cu legislaţia în vigoare şi cu prescripţiile şi normele tehnice aplicabile;
n) să instituie şi să menţină un sistem de înregistrare şi soluţionare privind reclamaţiile făcute la adresa sa de către clienţi, în legătură cu modul în care îşi desfăşoară activităţile pentru care este atestat, şi să transmită, la cererea ANRE, informaţii privind reclamaţiile înregistrate şi modul lor de soluţionare;
o) să nu se angajeze în practici cu potenţial caracter anticoncurenţial şi să nu împiedice alţi titulari de atestate să se angajeze în contractarea sau realizarea activităţilor pentru care deţin atestat;
p) să asigure egalitatea de tratament a clienţilor săi;
q) să asigure o garanție a lucrării de instalații electrice executate/verificate, în baza unui contract stabilit și semnat împreună cu beneficiarul lucrării
r) să nu abuzeze de sistemul clasificării informaţiilor şi să permită asigurarea transparenţei informaţiilor publice.














